
	1.
	Noteikumu konsolidētā versija
8. Pastāvīga speciālo radiolīdzekļu izmantošana atļauta ieslodzījuma vietās un Valsts policijas īslaicīgās aizturēšanas vietās. To nodrošina attiecīgi Ieslodzījuma vietu pārvalde vai Valsts policija pēc tam, kad saņemts pozitīvs sabiedrības ar ierobežotu atbildību "Elektroniskie sakari" atzinums par elektromagnētiskās saderības novērtēšanu speciālā radiolīdzekļa izmantošanai (turpmāk – atzinums).
	Iebildums
Saeimas 2025. gada 13. novembrī 1. lasījumā atbalstītā likumprojekta "Grozījumi Elektronisko sakaru likumā" (Nr.1073/Lp14) 4. pants paredz Elektronisko sakaru likuma 58. pantu papildināt ar pirmo prim daļu, nosakot, ka speciālos radiolīdzekļus nevēlamu radiosakaru pārtraukšanai var izmantot Nacionālie bruņotie spēki, Valsts policija, Valsts robežsardze un valsts drošības iestāde. Savukārt Ministru kabineta 2022. gada 11. oktobra noteikumu Nr. 628 "Speciālo radiolīdzekļu izmantošanas kārtība" 8.punkts nosaka, ka pastāvīga speciālo radiolīdzekļu izmantošana atļauta ieslodzījuma vietās, kas ir Ieslodzījuma vietu pārvaldes pakļautībā. 
Ņemot vērā minēto, lūdzam veikt nepieciešamos grozījumus Ministru kabineta 2022. gada 11. oktobra noteikumos Nr. 628 "Speciālo radiolīdzekļu izmantošanas kārtība", saskaņojot tos ar Saeimas 2025. gada 13. novembrī 1. lasījumā atbalstīto likumprojektu "Grozījumi Elektronisko sakaru likumā" (Nr.1073/Lp14).
Piedāvātā redakcija
-
	Anda Vectēva (SIA ES)

	2.
	Noteikumu konsolidētā versija
5.4. Valsts robežsardze – lai nodrošinātu valsts robežas un pierobežas drošību, bezpilota gaisa kuģu lidojumu kontroli infrastruktūras objektos un gaisa telpas struktūras elementos, noziedzīgu nodarījumu atklāšanu, novēršanu un izmeklēšanu, kā arī novērstu robežsardzes pienākumu izpildes traucēšanu.
	Priekšlikums
Saeimas 2025. gada 13. novembrī 1. lasījumā atbalstītā likumprojekta "Grozījumi Elektronisko sakaru likumā" (Nr.1073/Lp14) anotācijā ir minēts, ka likumprojekts izstrādāts ar mērķi paredzēt Valsts robežsardzei tiesības lietot speciālos radiolīdzekļus nevēlamu radiosakaru pārtraukšanai, lai nodrošinātu valsts robežas (sauszeme, ūdeņi, gaisa telpa) drošību.
Šajā sakarā aicinām izvērtēt, vai Ministru kabineta noteikumu projekta “Grozījumi Ministru kabineta 2022. gada 11. oktobra noteikumos Nr. 628 "Speciālo radiolīdzekļu izmantošanas kārtība"” 1. punktā ietvertā Ministru kabineta 2022. gada 11. oktobra noteikumos Nr. 628 "Speciālo radiolīdzekļu izmantošanas kārtība" 5.4.apakšpunkta redakcija aptver visus bezpilota transportlīdzekļus (gaisa, ūdens un sauszemes), kas var pārvietoties pa sauszemi, ūdeni un gaisa telpā, tādejādi nepieciešamības gadījumā, īslaicīgi pielietojot speciālos radiolīdzekļus, Valsts robežsardze varēs liegt tiem pārvietoties, lai nodrošinātu valsts robežas (sauszeme, ūdeņi, gaisa telpa) drošību. Nepieciešamības gadījumā aicinām papildināt Ministru kabineta 2022. gada 11. oktobra noteikumu Nr. 628 "Speciālo radiolīdzekļu izmantošanas kārtība" 5.4.apakšpunktu.

